**Хорижий инвестицияларни жалб этиш агентлигининг**

**2021 йил давомидаги фаолияти бўйича**

**ҲИСОБОТ**

Хорижий инвестицияларни Республикага жалб этиш юзасидан Агентлик томонидан Ўзбекистон Республикаси инвестиция муҳити ҳамда салоҳиятини намойиш этиш орқали хорижий инвесторларни маҳаллий ташаббускорлар билан инвестиция лойиҳаларини амалга оширишга жалб этиш юзасидан қатор тадбирлар амалга оширилди. Ҳусусан, *Республиканинг ижобий имиджини таъминлаш ва хорижий инвесторларни Ўзбекистон инвестиция салоҳиятини тарғиб этиш билан боғлиқ ахборот компанияларини ўтказиш (I)*, *халқаро ташкилотлар билан яқиндан ишлаш (II)* ҳамда *хорижий инвесторларни инвестиция лойиҳаларини амалга оширишга жалб этиш (III)* бўйича кенг кўламли ишлар амалга оширилди.

**I. Ўзбекистон Республиканинг ижобий имиджини таъминлаш ва хорижий инвесторларни Ўзбекистон инвестиция салоҳиятини тарғиб этиш билан боғлиқ ахборот компанияларини ўтказиш.** Ўзбекистонга инвестиция киритишнинг афзалликлари ва имкониятлари ҳақида турли воситалардан фойдаланган ҳолда тушунтириш ва тарғибот ишлари олиб борилди:

Биринчидан, 2021 йил хорижий инвесторларни ҳамда маҳаллий тадбиркорларни Ўзбекистон инвестиция муҳити ҳамда Агентлик фаолияти тўғрисида хабардор этиш мақсадида **“Invest in Uzbekistan”** номли инвестор **гайди, лифлети ҳамда журнали** тайёрланди, шунингдек **“Инвесторлар учун ягона дарча” флаери** ҳамда **аэропорт учун “Invest in Uzbekistan” журнали ва Агентлик фаолияти тўғрисида баннер** тайёрланди. Шунингдек, интернет ресурслари орқали ҳамда учрашувлар мобайнида хорижий инвесторларга намойиш этиш мақсадида Ўзбекистон инвестиция салоҳиятини кўрсатувчи   
**15 та** видеоролик ҳамда **“Invest in Uzbekistan” видеоролиги** тайёрланди. Инвесторларнинг Ўзбекистон инвестиция муҳити ҳамда Агентлик томонидан инвесторларга кўрсатиладиган кўмаги тўғрисида хабардорлигини ошириш мақсадида **“Invest in New Uzbekistan” лендинг саҳифаси** тайёрланди ҳамда Агентликнинг расмий сайтига жойлаштирилди.

Иккинчидан, **Ўзбекистон Миллий ахборот агентлигининг, “S&P Global Ratings”, “Trend” (Озарбайжон) халқаро ахборот Агентлиги, “Ўзбекистон иқтисодий ахборотномаси”, “Sputnik” янгиликлар агентлиги** каби оммавий ахборот воситалари томонидан берилган саволларга тегишли маълумотлар тайёрланди ва етказилди.

Учинчидан, Агентлик томонидан 2021 йилнинг январь-декабрь ойларида ВКА форматида жами **3 та “Road Show”** (Хитой *билан фармацевтика соҳасида*, Исроил *билан тармоқ ва соҳалар бўйича*, Малайзия *билан аэропорт, озиқ-овқат, қишлоқ хўжалиги ва туризм соҳаларида*) ва юзма-юз форматида жами **2 та “Road Show”** (Япония ва Белгия *билан Ўзбекистон Республикаси инвестиция муҳити тўғрисида*) тадбирлари ўтказилди. Агентлик томонидан 2021 йилнинг январь-декабрь ойларида жами **17 та Бизнес форум** (Озарбайжон, Қирғизистон, Қозоғистон, Россия, Польша, Украина, Франция, Афғонистон, Тожикистон, Татаристон, Туркия, Покистон, Хитой Халқ Республикаси, Бирлашган Араб Амирликлари, Ислом Тараққиёт Банки, Европа Иттифоқи ва Туркманистон) ташкил этишда агентликнинг масъул ходимлари бевосита иштирок этишди. Бизнес форумларда иккала давлатнинг ҳамкорлик алоқаларини янада ривожлантириш масалалари кўриб чиқилди.

Тўртинчидан, 2021 йил давомида Агентлик раҳбарияти ва вакиллари **“Ислом ҳамкорлик ташкилоти мамлакатлари ўртасида трансчегаравий агроозиқ-овқат инвестициялари ва савдосини кенгайтириш йўллари”** мавзусидаги конференция, **“Каспий Европа Форумининг”** панель муҳокамасида, **“Smart Economic Planning and Industrial Policy (SEPIP) 2021”** (Туркия) конференциясида, **ЮНКТАД**нинг 7-Жаҳон инвестицион форумининг **“Showcasing Reforms to Promote SDG Investment: Experience from Seychelles and Uzbekistan”** панель сессиясида, Тошкентда бўлиб ўтган Ўзбекистон Иқтисодий ассамблеясининг **“Глобаллашув шароитида Ўзбекистон учун муҳим бўлган тўғридан-тўғри хорижий инвестицияларни жалб қилиш ва тадбиркорлик соҳасини кенгайтириш”** мавзусидаги конференциясида, **3-чи Халқаро тоғ форуми (UIMF)** ва бошқа тадбирларда қатнашишди.

Бешинчидан, 2021 йил давомида ўтказилган тадбирлар ҳамда инвестиция муҳити тўғрисида Агентликнинг сайтида ва ижтимоий тармоқларида (телеграм, facebook) ахборотлар бериб борилди. *Вазирлик раҳбарияти иштирокида* *ўтказилган учрашув, тадбир ва бизнес форум тўғрисида* хабарлар ва мақолалар тайёрланиб, портал ва ижтимоий тармоқларда **240 та** соҳага оид янгиликлар ва бундан ташқари, *Республикамизнинг инвестицион муҳитига тегишли масалалар бўйича* **158 та** янгиликлар жойлаштирилди.

**II. Халқаро ҳамда хорижий ташкилотлар билан инвестиция муҳитини яхшилаш юзасидан ишлаш.** 2021 йилда Бирлашган миллатлар ташкилотининг Савдо ва ривожланиш бўйича конференцияси (ЮНКТАД) ҳамда Жаҳон банки гуруҳига кирувчи Халқаро молия корпорацияси (IFC) каби халқаро ташкилотлар билан яқиндан ҳамкорликда ишланди. Ҳусусан, Бирлашган Миллатлар Ташкилоти ва унинг ихтисослашган муассасалари билан ҳамкорликни ривожлантириш бўйича тадбирлар режасининг 45 бандига асосан ЮНКТАД томонидан “Ўзбекистоннинг инвестицион салоҳияти шарҳи” ишлаб чиқиш тадбири белгиланган. Ушбу топшириқ бажарилиши юзасидан Инвестициялар ва ташқи савдо вазирлиги ҳамда Вазирлик хузуридаги Хорижий инвестицияларни жалб этиш агентлиги ва ЮНКТАД ташкилоти томонидан икки томонлама ҳужжат тайёрлаш бўйича 2020 йилнинг ноябрь ойидан 2021 йилнинг октябрь ойигача 10дан ортиқ видеоанжуман тарзида муҳокамалар ўтказилди.

IFC томонидан ўтказилаётган “Ўғитлар секторини ислоҳот қилиш ва кейинчалик приватизация ўтказиш” лойиҳаси доирасида **“Агентликнинг кўрсатилаётган хизматлар диагностикасини ўтказиш” лойиҳасида** иштирок этилмоқда. Хозирги кунда Агентлик турли бўлимлар ходимларидан интервью ўтказилди ва тадбир якунида сўралган қўшимча маълумотлар тақдим этилди. Натижада IFC томонидан Агентликнинг фаолиятини янада яхшилаш бўйича таклифлар ва камчиликларни бартараф этиш йўл харитаси тақдим этиши белгиланган.

Шунингдек, 2021 йил халқаро ҳамкорлик йўналишида Агентлик   
*Корея Республикаси ва Ўзбекистон тараққиёт ассоциацияси, QPQ International/Tashakova Consulting DMSS, The Islamic Corporation for the Insurance of Investment and Export Credit, Татаристон Республикаси Машинасозлик кластери, Нижний Новгород вилояти Тараққиёт корпорацияси, Мордовия Республикаси Экспортда рақобатдошликни ривожлантириш маркази, Туркманистон Республикаси Молия ва иқтисодиёт вазирлиги, Islamic Organization for Food Security* каби халқаро ва хорижий ташкилотлар билан **5 та** ўзаро анлашув меморандуми имзолади.

**III.** **Хорижий инвесторларни инвестиция лойиҳаларини амалга оширишга жалб этиш.** Маҳаллий ва хорижий инвесторлар билан учрашув ва музокаралар ўтказилди. Ҳусусан, 2021 йил 29 декабрь ҳолатига Агентлик томонидан *АҚШ*, Европа давлатларидан *Буюк британия, Франция, Германия, Испания, Чехия, Финляндия, Швейцария,* Мустақил Давлатлар Ҳамдўстлиги давлатларидан *Россия Федерацияси, Қозоғистон, Беларус,* Яқин Шарқ мамлакатларидан *Туркия, Афғонистон, Қувайт, Бирлашган Араб Амрликлари,* Жанубий ва Жануби-шарқий Осиё мамлакатларидан *Ҳиндистон, Покистон, Малайзия, Хитой Халқ Республикасидан* хорижий инвесторлар ва маҳаллий тадбиркорлар билан мунтазам учрашув ва музокаралар бўйича   
**139 та юзма-юз**, **63 та ВКА форматидаги** учрашувлар ўтказилди.

Хорижий инвесторларни кенг жалб этиш мақсадида Инвестиция лойиҳаларни ишлаб чиқиш маркази, тармоқ вазирлик ва идоралари ҳамда маҳаллий тадбиркорлар томонидан ишлаб чиқилган лойиҳаларни сайтга жойлаштирилди. Жумладан, 2021 йилнинг 29 декабрь ҳолатига кўра Агентликнинг сайтида умумий қиймати **21,107 млрд. АҚШ долларига тенг 1450 та истиқболли инвестиция лойиҳалари** хорижий инвесторларга таклиф сифатида тақдим этиш мақсадида жойлаштирилди. Шунингдек, 2021 йилнинг январь-декабрь ойларида жами қиймати **14,507 млрд. АҚШ долларига тенг бўлган 452 та инвестицион лойиҳалар** жойлаштирилди.

Учрашув ва музокаралар, шунингдек почта, электрон почта ва e-ijro тизими орқали мурожаатчига тақдим этиш мақсадида **73 та** инвестиция салоҳияти ва уларни жалб этиш бўйича маҳаллий тадбиркор ва хорижий инвесторлар учун *ҳуқуқий, инвестиция фаолияти ва бошқа масалаларда ахборот таҳлилий материаллар* ишлаб чиқилиб, манзилига етказилди.

Шу билан бирга,Хорижий инвестицияларни Республикага жалб этиш юзасидан Агентлик томонидан Ўзбекистон Республикаси инвестиция муҳити ҳамда салоҳиятини намойиш этиш орқали хорижий инвесторлар маҳаллий ташаббускорлар билан инвестиция лойиҳаларини амалга оширишга жалб этиш юзасидан 2021 йил амалга оширилган тадбирлар натижасида Агентликка тўғридан-тўғри келиб тушган мурожаатлар асосида ўтказилган учрашувлар *(инвесторлар)* базаси тузилди ва 2021 йилда **47 та** *хорижий компания раҳбарлари ва вакиллари билан* Ўзбекистонда турли саноат соҳаларида инвестиция фаолиятини бошлаш бўйича музокаралар ва ўрганишлар давом этмоқда. Жумладан,

Навоий, Қашқадарё ҳамда Бухоро вилоятларида умумий қиймати   
**9,5 млн. АҚШ долларилик** *“Қурилиш қулқопларини ишлаб чиқариш”, “Қуруқ қурилиш қоришмалари ва гипсокартон ишлаб чиқариш” ва “Томчилаб суғориш ускуналари ишлаб чиқариш” лойиҳалари* амалга оширилмоқда ва йил бошидан бери **1,6 млн. АҚШ доллари** қийматидаги тўғридан-тўғри хорижий инвестициялар ўзлаштирилган.

Қорақалпоғистон Республикаси ва Тошкент вилоятида умумий қиймати **156 млн. АҚШ 3 та инвестиция лойиҳасини** *(“Вермикулит ишлаб чиқариш” (ҚР), “Парда ишлаб чиқариш” (Тошкент вилояти) ва Қаттиқ маиший чиқиндиларни қайта ишлаш натижасида электр энергиясини ҳосил қилиш (Тошкент вилояти))* амалга ошириш юзасидан музокаралар ҳамда ўрганишлар ўтказилмоқда.